დამტკიცებულია აჭარის ავტონომიური რესპუბლიკის განათლებისა და სპორტის სამინისტროს საქვეუყწებო 

დანართი 
აჭარის ავტონომიური რესპუბლიკის განათლებისა და სპორტის სამინისტროს საქვეუწყებო დაწესებულება — საარქივო სამმართველოსა და ტერიტორიული ორგანოების გარე ობიეტზე დაკომპლექტებისა და დოკუმენტების სამეცნიერო-ტექნიკური დამუშავების ორგანიზების ერთიანი სამუშაო წესი 

მუხლი 1. ზოგადი დებულებანი
1.აჭარის ავტონომიური რესპუბლიკის განათლებისა და სპორტის სამინისტროს საქვეუწყებო დაწესებულება — საარქივო სამმართველოსა და ტერიტორიული ორგანოების (შემდგომში — სამმართველო) გარე ობიექტის დაკომპლექტებისა და დოკუმენტების სამეცნიერო-ტექნიკური დამუშავების ორგანიზების ერთიანი სამუშაო წესი (შემდგომში — წესი) განსაზღვრავს სხვა ორგანიზაციებში (გარე ობიექტი) არსებული დოკუმენტების დაკომპლექტებასა და სამეცნიერო-ტექნიკურ დამუშავებაზე პასუხისმგებელი პირების (შემდგომში — თანამშრომელი) სამმართველოში გამოცხადების, გარე ობიექტზე მივლინების პროცედურას, ვალდებულებებს, უფლებამოსილებებსა და პასუხისმგებლობას.
2. წინამდებარე დოკუმენტი წარმოადგენს სამმართველოს შიდა ორგანიზაციულ მარეგულირებელ აქტს და სავალდებულოა შესასრულებლად დაკომპლექტებასა და დოკუმენტების სამეცნიერო-ტექნიკურ დამუშავებაზე პასუხისმგებელი ყველა თანამშრომლისთვის.

მუხლი 2. სამსახურში გამოცხადებისა და დროის აღრიცხვის წესი
1. სამმართველოს თანამშრომელი ვალდებულია სამუშაო ადგილზე გამოცხადდეს ზუსტად 09:00 საათზე. სამუშაო დღის ხანგრძლივობა შეადგენს 8 საათს, ხოლო შესვენების დრო განისაზღვრება 13:00 საათიდან 14:00 საათამდე.
2.გაუთვალისწინებელი მიზეზით დაგვიანების ან გამოუცხადებლობის შემთხვევაში, თანამშრომელი ვალდებულია სამუშაოს დაწყებამდე მინიმუმ 30 წუთით ადრე აცნობოს უშუალო ხელმძღვანელს (ტელეფონით ან შეტყობინებით).
3. შრომისუუნარობის გამო სამსახურის გაცდენისას, თანამშრომელი ვალდებულია წარმოადგინოს შესაბამისი საავადმყოფო ფურცელი. 
4.სამსახურში წინასწარი შეტყობინებისა და საპატიო მიზეზის გარეშე გამოუცხადებლობა გამოიწვევს დისციპლინურ პასუხისმგებლობას.
5.სამმართველოს თანამშრომელი საარქივო დოკუმენტების სამეცნიერო-ტექნიკური დამუშავების მიზნით ვალდებულია გონივრულ დროში იმყოფებოდეს გარე ობიექტზე, იქ სადაც ახორციელებს საარქივო დოკუმენტების სამეცნიერო-ტექნიკურ დამუშავებას.
6.სამმართველოს თანამშრომელთა მივლინება გარე ობიექტზე საარქივო დოკუმენტების დასამუშავებლად ხორციელდება უშუალო ხელმძღვანელის მოხსენებითი ბარათის საფუძველზე. მოხსენებით ბარათს საფუძვლად უნდა დაედოს შესაბამისი მომართვა ან/და დამტკიცებული გეგმა-გრაფიკი, რის შემდეგაც სამმართველოს უფროსი გამოსცემს ინდივიდუალურ ადმინისტრაციულ-სამართლებრივ აქტს (ბრძანებას).
7. მოხსენებით ბარათში ასახული უნდა იქნას გარე ობიექტის დასახელება, საარქივო დოკუმენტების სამეცნიერო-ტექნიკური დამუშავების დაწყების და დასრულების დრო. 
8. იმ შემთხვევაში, თუ დათქმულ ვადაში არ შესრულდა საარქივო დოკუმენტების სამეცნიერო-ტექნიკური დამუშავების სამუშაოები, შეთანხმების საფუძველზე შეიძლება ვადის გაგრძელება გონივრული დროით..
9. გარე ობიექტზე თანამშრომლის მიყვანა, გარდა ტერიტორიული ორგანოების ხორციელდება სამმართველოს ბალანსზე რიცხული ავტომანქანით 
10. სამმართველოს ტერიტორიული ორგანოების (ქობულეთი, ხელვაჩაური, ქედა, შუახევი, ხულო) თანამშრომელთა გარე ობიექტზე გასვლის ზედამხედველობას ახორციელებს ტერიტორიული ორგანოს ხელმძღვანელი. იგი მომართვის ან/და დამტკიცებული გეგმა-გრაფიკის საფუძველზე, სამმართველოს უფროსის სახელზე წარადგენს მოხსენებით ბარათს, რის შემდეგაც სამმართველოს უფროსი გამოსცემს ინდივიდუალურ ადმინისტრაციულ-სამართლებრივ აქტს (ბრძანებას).
მუხლი 3. მხარეთა უფლებები და მოვალეობები მივლინებისას
1.სამმართველო ვალდებულია მივლინებული თანამშრომელი სრულად უზრუნველყოს სამუშაოსთვის საჭირო საკანცელარიო ნივთებით და აუცილებელი ტექნიკური საშუალებებით.
2.თანამშრომელი ვალდებულია გარე ობიექტზე მუშაობის პერიოდში დაიცვას ამავე ობიექტზე მოქმედი შინაგანაწესი, შრომის უსაფრთხოების, სახანძრო დაცვისა და საიდუმლოების რეჟიმის (ასეთის არსებობის შემთხვევაში) წესები.
3. გარე ობიექტის მხრიდან მუშაობისთვის შეუსაბამო პირობების შექმნის ან დოკუმენტებთან დაშვების შეზღუდვის შემთხვევაში, თანამშრომელი ვალდებულია დაუყოვნებლივ აცნობოს სამმართველოს უფროსს.

მუხლი 4. დისციპლინური გადაცდომები და სანქციები
მივლინების ობიექტზე წინასწარი შეტყობინებისა და საპატიო მიზეზის გარეშე დაგვიანება ან სამუშაო დროის დასრულებამდე დატოვება იწვევს დისციპლინურ პასუხისმგებლობას „საჯარო სამსახურის შესახებ“ საქართველოს კანონისა და შინაგანაწესის შესაბამისად.

მუხლი 5. დასკვნითი დებულებები
1.წინამდებარე წესი (ინსტრუქცია) ძალაში შედის სამმართველოს უფროსის მიერ ინდივიდუალური ადმინისტრაციულ-სამართლებრივი აქტის (ბრძანების) გამოცემისა და დამტკიცების დღიდან.
2.წინამდებარე წესში (ინსტრუქციაში) ცვლილებებისა და დამატებების შეტანა ხორციელდება მხოლოდ სამმართველოს ხელმძღვანელის შესაბამისი ბრძანების საფუძველზე, კანონმდებლობით დადგენილი წესით.
